
ประกาศองค์การบริหารส่วนตำบลควนพัง

เรื่อง วัน เวลา และสถานที่ตรวจรับงานจ้าง
โครงการขุดลอกคลองส่งน้ำบ้านหนองเข้ – นานายคลาด หมู่ที่ ๑
 ตำบลควนพัง อำเภอร่อนพิบูลย์  จังหวัดนครศรีธรรมราช


                                                  …………………………


ตามที่องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ ร้านซุ้มศิลป์โฆษณา   เพื่อดำเนินการขุดลอกคลองส่งน้ำ ขนาดปากกว้าง ๒ เมตร ลึกเฉลี่ย ๑.๕๐ เมตร ระยะทางยาวรวม ๘๕๐ เมตร พร้อมเกลี่ยแต่งคันคลอง รายละเอียดตามสัญญาจ้าง เลขที่ ๘/๒๕๕๔  ลงวันที่  ๓  พฤษภาคม ๒๕๕๔  วงเงินตามสัญญา  ๔๖,๐๐๐ บาท วันเริ่มสัญญา ๔ พฤษภาคม๒๕๕๔  วันสิ้นสุดสัญญา  ๑๗  มิถุนายน ๒๕๕๔ นั้น
                    บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่ ๒๓ พฤษภาคม ๒๕๕๔ เพื่อให้คณะกรรมการตรวจรับงานจ้างได้ตรวจรับงานจ้างต่อไป ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่  ๒๕  พฤษภาคม  ๒๕๕๔  เวลา ๑๐.๐๐  น. เป็นต้นไป 
                      เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             ประกาศ ณ วันที่   ๒๔    เดือน  พฤษภาคม   พ.ศ.  ๒๕๕๔
                           
                         
(ลงชื่อ)          ธรรมพิทย์   รอดบัวทอง  
                                          
                 (  นายธรรมพิทย์   รอดบัวทอง  )

                                                                  นายกองค์การบริหารส่วนตำบลควนพัง
